62019CO0338_INF
Ordonanța Curții (Camera a șaptea) din 11 martie 2020 –Telecom Italia
(Cauza C‑338/19) (
1
)
„Trimitere preliminară – Articolul 99 din Regulamentul de procedură al Curții – Ajutoare de stat – Articolul 108 TFUE – Regulamentul (CE) nr. 659/1999 – Recuperare a ajutorului de către statul membru din proprie inițiativă – Regulamentul (CE) nr. 794/2004 – Rata dobânzii aplicabilă”
1.
Ajutoare acordate de state – Proiecte de ajutoare – Notificare către Comisie – Decizie a Comisiei de a nu ridica obiecții – Punere în aplicare a ajutorului conform proiectului de ajutor notificat – Recuperare a ajutorului de către statul membru din proprie inițiativă și conform prevederilor proiectului de ajutor notificat – Aplicabilitatea normelor prevăzute de Regulamentul nr. 659/1999 în cazurile de aplicare abuzivă a unui ajutor – Lipsă
[Art. 108 alin. (3) TFUE; Regulamentul nr. 659/1999 al Consiliului, art. 16]
(a se vedea punctele 20-27)
2.
Ajutoare acordate de state – Proiecte de ajutoare – Notificare către Comisie – Decizie a Comisiei de a nu ridica obiecții – Punere în aplicare a ajutorului conform proiectului de ajutor notificat – Recuperare a ajutorului de către statul membru din proprie inițiativă și conform prevederilor proiectului de ajutor notificat – Stabilirea ratei dobânzii în temeiul dreptului național – Condiții – Respectarea principiului efectivității – Consecințe
[Art. 108 alin. (3) TFUE; Regulamentul nr. 794/2004 al Comisiei, art. 9]
(a se vedea punctele 28-31 și dispozitivul)
Dispozitivul
Rata dobânzii prevăzută la articolul 9 alineatele (1) și (2) din Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului [108 TFUE], astfel cum a fost modificat prin Regulamentul (CE) nr. 271/2008 al Comisiei din 30 ianuarie 2008, nu este aplicabilă în cazul în care o autoritate națională recuperează din proprie inițiativă un ajutor de stat.
(
1
)	JO C 312, 16.9.2019.